paragraph_text: Radna elektroda jest elektroda u elektrokemijskom sustavu na kojoj se odvija reakcija od interesa.<ref><ref><ref> Radna elektroda se često koristi u kombinaciji s pomoćnom elektrodom i referentnom elektrodom u troelektrodnom sustavu. Radna elektroda zove se katoda ako se na njoj odvija redukcija, a anoda za proces oksidacije. Uobičajene radne elektrode mogu biti od materijala u rasponu od inertnih metala kao što su zlato, srebro ili platina, do inertnog ugljika kao što je staklasti ugljik,<ref> dijamant dopiran borom<ref> ili pirolitički ugljik, a postoje i živine kapljične i film-elektrode.<ref> Kemijski modificirane elektrode koriste se za analizu organskih i anorganskih uzoraka.